Държавен вестник, бр. 96, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  96
ности се осъществява съгласно Наредба № 2 
от 2014 г. за условията и реда за валидиране на 
професионални знания, умения и компетентно-
сти, издадена от министъра на образованието и 
науката (ДВ, бр. 96 от 2014 г.). 
2. Описание на професията 
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.) 
Придобилите квалификация по професията 
„Асистент на лекар по дентална медицина“ 
подпомагат/асистират на лекаря по дентална 
медицина в предоставянето на дентално-меди-
цинска помощ в лечебни заведения за първична 
и специализирана дентално-медицинска помощ, 
регистрирани по Закона за лечебните заведения 
(ЗЛЗ).  
Трудовите дейности, осъществявани от асис-
тента на лекаря по дентална медицина, целят 
осигуряване на качествена дентална грижа, по-
голямо удобство за  пациента, намаляване на 
времето, необходимо за зъболечение. 
Асистентът на лекаря по дентална медицина 
може да работи в амбулатории (индивидуални и 
групови практики) за първична или специализи-
рана дентално-медицинска помощ, в дентални 
или медико-дентални центрове. Той подпомага 
дейността на лекаря по дентална медицина при 
провеждане на профилактични мероприятия, в 
лечебния процес и през възстановителния период. 
В своята работа асистентът на лекаря по 
дентална медицина спазва принципите за добра 
дентална грижа и изпълнява назначенията на 
лекаря по дентална медицина. Грижата за па-
циента е насочена основно към осигуряване на 
физически и психологически комфорт по време 
на престоя на пациента в лечебното заведение 
за дентално-медицинска помощ.
Под ръководството на лекаря по дентална 
медицина асистентът извършва трудови, но не 
преки самостоятелни лечебни дейности, които 
допринасят за осигуряване на високо качество 
на дентално-медицинската дейност. 
Преди да започне лечението асистентът на 
лекаря по дентална медицина регистрира паци-
ента в съответната медицинска документация, 
включително и в софтуера на лечебното заве-
дение, ако има такъв.
Професионални дейности на асистента на 
лекаря по дентална медицина: 
1. При прием на пациент асистентът на лекаря 
по дентална медицина:
– настанява пациента, като съобразява по-
зицията на стола със зоната в устата, която ще 
се третира, и вида на процедурата; 
– включва и позиционира операционното 
осветление;
– поставя протектор на титиерата; 
– поставя протектор на пациента;
– поставя слюносмукател и аспиратор. 
2. При подготовка на асистента на лекаря по 
дентална медицина за работа „на четири ръце“: 
– поставя необходимите инструменти за пре-
глед (огледало, сонда и пинцета) на работната 
масичка на лекаря по дентална медицина и 
подрежда инструментите и аксесоарите по реда 
на използване; 
– дезинфекцира наконечниците;
– проверява за наличността на всички пре-
парати, необходими за лечението; 
– поставя лична предпазна екипировка; 
– заема подходяща позиция за асистиране. 
3. При възстановителни дентални процедури 
асистентът на лекаря по дентална медицина:
– подготвя подноса с комплекта инструменти 
и дентални материали; 
– асистира в съответствие с последовател-
ността на специфичната процедура; 
– асистира при прегледа на устната кухина; 
– асистира при локалната анестезия; 
– асистира при контрола на влагата; 
– асистира при обработката на кавитети; 
– асистира при деструкции и при аденции 
на зъби; 
– асистира при поставянето на дентални 
материали; 
– грижи се за удобството на пациента и взе-
ма подходящи предпазни мерки за експозиция; 
– извършва дейности, съответстващи на не-
говата професионална компетентност.
4. В превантивната дентална медицина асис-
тентът на лекаря по дентална медицина: 
– съветва пациента относно поддържането 
хигиената на устната кухина;
– информира пациента за въздействието на 
плаката за възникване на дентален кариес и 
периодонтално заболяване;
 – информира пациента за кариогенните храни 
като причина за дентален кариес; 
– разяснява на пациента процеса на демине-
рализация и реминерализация на зъба; 
– разяснява на пациента как да поддържа 
лична орална хигиена. 
5. При подготовката на дентално-медицин-
ския кабинет асистентът на лекаря по дентална 
медицина:
– почиства и дезинфекцира плотове и работни 
маси, плювалник, рефлектор, дръжки и ръкох-
ватки на юнита, подови повърхности;
– подготвя инструментите за работа;
– пренася замърсените инструменти до зоната 
за обработка, като свежда до минимум риска 
от експозиция за лицата или околната среда; 
– почиства инструментите с ултразвук или 
механично; 
– опакова инструментите и аксесоарите (бо-
рери, диамантени пилители и други ротационни 
инструменти) – ръчно или с опаковъчна машина; 
– зарежда автоклава и поставя индикатор; 
– изважда стерилизирания инструментариум 
и го подрежда в медицинския шкаф; 
– води и съхранява журнал за стерилизация.
6. При извършване на противоепидемичен 
контрол и събиране и съхранение на опасните 
отпадъци асистентът на лекаря по дентална 
медицина: